R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA
H O T Ă R Â R E A

 privind aprobarea radierii din inventarul domeniului privat al Orașului Deta a locuințelor pentru tineri destinate închirierii și cele destinate tinerilor specialiști din sănătate, construite din fondurile ANL.
Analizând temeiurile juridice, respectiv:

a) art. 129, alin. (2), litera c) și d), alin. (7), lit. q) din O.U.G nr. 57/2019 privind Codul administrativ, cu modificările și completările ulterioare;

b) art. 8, alin. (2) din Legea nr. 152/1998, republicată, cu modificările și completările ulterioare.
Ținând cont de:

a) referatul de aprobare al Primarului orașului Deta, nr. 5065/09.05.2023, în calitatea sa de iniţiator;
b) raportul Serviciului Urbanism, amenajarea teritoriului, autorizarea executării lucrărilor şi administrarea patrimoniului din cadru Aparatului de specialitate al Primarului orașului Deta, înregistrat sub nr. 5066/09.05.2023 prin care se propune aprobarea radierii din domeniul privat a Orașului Deta a locuințelor pentru tineri destinate închirierii și cele destinate tinerilor specialiști din sănătate, construite din fonduri ANL;
c) avizele consultative ale Comisiei Urbanism și Comisiei Juridice ale consiliului local;
d) Protocolul de predare primire, încheiat între ANL și Consiliul local Deta nr. 11374 din 8 mai 2009,  înregistrat la Primăria Deta cu nr. 1679 din 11.05.2009 a obiectivului de investiții din str. Pădurii nr. 13, tr. A+B cu 38 U.L.;
e) Protocolul de predare primire, încheiat între ANL și Consiliul local Deta nr. 6100  din 16  mai 2012,  înregistrat la Primăria Deta cu nr. 1602 din 21.05.2012  a obiectivului de investiții din str. Orhideelor, Bloc A+B cu 64 U.L.;
f) Protocolul de predare primire, încheiat între ANL și Consiliul local Deta nr. 146 din 09. mai 2019,  înregistrat la Primăria Deta cu nr. 4326 din 05.06.2019 a obiectivului de investiții din str. Orhideelor, Bl. E cu 16 U.L.;
g) Protocolul de predare primire, încheiat între ANL și Consiliul local Deta nr. 116 din 19 iulie 2022,  înregistrat la Primăria Deta cu nr. 7243  din 26.07.2022 a obiectivului de investiții din str. Orhideelor Bloc D cu 64 U.L.

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:
Art. 1 - Se constată cuprinderea eronată în inventarul domeniului privat al Orașului Deta a locuințelor pentru tineri destinate închirierii și a celor destinate tinerilor specialiști din sănătate, construite din fondurile ANL, acestea făcând, de drept, parte din domeniul privat al statului.
Art. 2 - Se radiază din inventarul domeniului privat al Orașului Deta locuințele pentru tineri destinate închirierii, construite din fonduri ANL și intabularea în proprietatea Statului Român domeniul privat, în administrarea Orașului Deta, conform anexelor ce fac parte integrantă din prezenta hotărâre.
Art. 3 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, protocol;

- Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- O.C.P.I. Timiș;
- prin publicarea pe site-ul www.detatm.ro – Monitorul oficial local.

